tomron87/hebrew-wikipedia-sentences-corpus huggingface dataset:
ליין הבס של הרצועה "Just Want Another Chance" של סונדרסון מ-1988 (שיצא לאור תחת השם "Reese" ב-Incognito Records), הפך למשפיע מאוד בז'אנר מוזיקת הג'ונגל והדראם אנד בייס.
הבס עצמו בוצע על ידי Casio CZ-5000 באמצעות סינתזת עיוות פאזה.
סונדרסון המשיך לפתח את חברת התקליטים שלו KMS.
הוא גם נותן חסות לקבוצות נוער של בייסבול, ועוזר לאמן ולנהל את אחת מהקבוצות הללו, המטרו דטרויט דודג'רס.
סונדרסון עבד תחת מספר שמות, כולל השמות הבאים:
קווין מקלורי היה תסריטאי, מפיק ובמאי קולנוע אירי.
ידוע בעיקר בזכות הפקת הסרט "כדור הרעם" ובזכות מאבקיו המשפטיים עם יוצר ג'יימס בונד, איאן פלמינג (בהמשך עם יונייטד ארטיסטס, מטרו גולדווין מאייר ואיון הפקות).
מקלורי נולד בדן לירי לזוג הורים שחקנים.
ב-20 בספטמבר 1942, במהלך מלחמת העולם השנייה, התגייס לצי הסוחר הבריטי .
ב-21 בפברואר 1943 נפגעה אונייתו מטורפדו.
מקלורי נסחף בסירת הצלה ב במשך שבועיים עד שחולץ.
הוא החל את הקריירה הקולנועית שלו כטכנאי צילום.
הוא היה עוזרו האישי של ג'ון יוסטון בסרטים "מלכה אפריקאית" ו"מולן רוז'" ועוזר במאי בסרט "מובי דיק".
כמו כן, בשנת 1956 היה עוזר במאי ומפיק שותף בסרט "מסביב לעולם בשמונים יום", שזכה בפרס אוסקר לסרט הטוב ביותר.
בשנת 1958 עבד עם איאן פלמינג על סדרת טיוטות לעיבוד קולנועי מתוכנן לספרי ג'יימס בונד.
כאשר נכשל סרטו של מקלורי "הילד והגשר" (שהשתתף בפסטיבל הסרטים של ונציה) כלכלית, איבד פלמינג עניין לשתף איתו פעולה.
ללא אישורו, פלמינג עיבד מחדש את התסריט לרומן "כדור הרעם", מבלי להכיר בשיתוף הפעולה עם מקלורי.
הדרך הוביל לפתיחת תביעה משפטית.
ב-20 בנובמבר 1963 פסק בית המשפט כי פלמינג חייב לשלם למקלורי 35,000 ליש"ט כפיצוי ובהוצאות המשפט שלו.
מהדורות עתידיות של הרומן היו צריכות להכיר בשיתוף הפעולה של פלמינג עם מקלורי.
בשנת 1976 הודיע מקלורי כי יפיק סרט מקורי של ג'יימס בונד בשם "ראש נפץ", מה שגרם למשפחתו של מפיק הסרטים הקודמים, אלברט ברוקולי, לאיים בהגשת תביעה משפטית נגד מקלורי.
המפיק האמריקאי ג'ק שוורצמן לקח על עצמו את הפרויקט, וב-1983 יצא לאקרנים הסרט "לעולם אל תאמר לעולם לא", כאשר מקלורי רשום כמפיק בפועל.
בסרט גילם שון קונרי את ג'יימס בונד לאחר הפסקה של 12 שנים מהתפקיד.
תכנוניו הנוספים של מקלורי לבקש אישור חוקי להפקת גרסאות קולנועיות נוספות של "כדור הרעם" נכזבו.
היה נשוי פעמיים ונולדו לו שני בנים ושתי בנות.
מקלורי נפטר במחוז דבלין בגיל 82.
קווין מילר הוא כדורגלן גרמני המשחק בעמדת השוער בהיידנהיים מהבונדסליגה.
מילר גדל במחלקת הנוער של הנזה רוסטוק.
הוא שיחק בקבוצה הבוגרת של הנזה רוסטוק מהליגה הגרמנית השלישית (ובעונת 2011/2012 בבונדסליגה השנייה) בין השנים 2010–2013.
ב-10 ביוני 2013 חתם מילר על חוזה בשטוטגרט והצטרף לשטוטגרט II מהליגה הגרמנית השלישית.
ב-1 באוגוסט 2014 הושאל לאנרגי קוטבוס מהליגה הגרמנית השלישית לעונה אחת.
במקביל להשאלה, האריך מילר את חוזהו בשטוטגרט עד 2016.
לקראת עונת 2015/2016 עבר מילר להיידנהיים מהבונדסליגה השנייה בחוזה עד 2018. מילר הוא קפטן הקבוצה והיה שותף לעלייתה לבונדסליגה בעונת 2022/2023.
מילר שיחק 7 פעמים במדי גרמניה עד גיל 20 בין השנים 2010–2012.
קווין מייקל קוסטנר הוא שחקן קולנוע וטלוויזיה, מוזיקאי, במאי ומפיק קולנוע אמריקאי, זוכה שני פרסי אוסקר על בימוי והפקה של סרטו "רוקד עם זאבים", והיה מועמד גם על משחק בסרט זה.
כשחקן טלוויזיה הוא זוכה פרס אמי, פרס גלובוס הזהב ופרס גילדת שחקני המסך על משחקו במיני סדרה "האטפילד ומקוי".
קווין קוסטנר נולד בלינווד, קליפורניה שבארצות הברית.
בנם השלישי של ביל קוסטנר, חשמלאי, ושל שרון ריי (לבית טדריק), עובדת סוציאלית.
אחיו הבכור דן נולד ב-1950, ואח נוסף מת בלידה ב-1953. עבודת האב אילצה את המשפחה להחליף מקום מגורים באופן תדיר, ולכן קוסטנר נאלץ לעבור לבית ספר חדש מדי פעם.
כנער הוא שר במקהלת הכנסייה הבפטיסטית, כתב שירה, והשתתף בחוגי כתיבה.
בגיל 18 פיתח תחביב של שיט נהרות ובנה בעצמו סירת קאנו למטרה זו.
בשנת 1973 התקבל למגמת מנהל עסקים באוניברסיטת המדינה של קליפורניה בפולרטון.
בתקופה הלימודים קוסטנר החליט לקחת שיעורי משחק, והתמיד בכך חמישה ימים בשבוע.
ב-1978 סיים תואר שני בשיווק והתחתן עם חברתו ללימודים סינדי סילבה.
עם סיום הלימודים החל קוסטנר לעבוד בשיווק, אך פגישה מקרית עם שחקן הקולנוע ריצ'רד ברטון בטיסה למקסיקו שינתה את חייו.
ברטון יעץ לו לעזוב הכול ולהתרכז במשחק, אם זהו הדבר שבו הוא באמת מעוניין.
קוסטנר התפטר מעבודתו ועבר להוליווד.
הוא עסק בעבודות מזדמנות: נהג משאית, עבד על ספינת דיג ושימש כמדריך באוטובוס לתיירים אל בתיהם של כוכבי הוליווד, עד שלבסוף הצליח להתקבל כשחקן בסרט.
סרטו הראשון היה סרט פורנו רך שעליו התחרט אחר כך (במיוחד אחרי שהסרט יצא לאור לאקרנים שוב בשנת 1986 כשקוסטנר כבר היה מפורסם).
הוא נשבע כי לא יעבוד שוב כשחקן אם זה יהיה סוג העבודה שיקבל.
הוא לא שיחק במשך שש שנים, כשהוא מחכה לפריצה הגדולה.
קוסטנר שיחק בסרט את אלכס, שלהלוויתו, לאחר שהתאבד, מגיעים שאר השחקנים.
אומנם הקטעים שבהם שיחק קוצצו לבסוף מהסרט (למעט הופעה קצרצרה כגווייה בתחילת הסרט), אך הבמאי לורנס קסדן זכר אותו כשהחליט לביים את הסרט "סילברדו" (1985) והזמין אותו והקריירה שלו המריאה.
סרטיו הבולטים בשנות השמונים היו "הבלתי משוחדים" ו"שדה החלומות".
הצלחתו הגדולה ביותר הייתה בשנת 1990 בסרט "רוקד עם זאבים".
קווין קוסטנר היה המפיק, הבמאי והשחקן הראשי בסרט שעסק ביחסים הטעונים בין האדם הלבן לאינדיאנים במחצית השנייה של המאה ה-19. הסרט זכה להצלחה קופתית וגרף שבעה פרסי אוסקר, ביניהם לסרט הטוב ביותר ולבימוי.
ב-1991 גלם קוסטנר את דמותו של רובין הוד בסרט שובר קופות "רובין הוד נסיך הגנבים".
הסרט הפך להצלחה מסחררת ונחשב לאחד הסרטים הרווחיים של אותה שנה.
מאז לא הצליח קוסטנר לשחזר את ההצלחה ומלבד הסרט "שומר הראש", נכשלו רוב הסרטים ששיחק בהם, הסרט "עולם המים", לדוגמה, בקושי כיסה את תקציבו (175 מיליון דולר).
הקריירה של קוסטנר התחדשה שוב בשנת 2000 עם השתתפותו בסרט "13 ימים".
ב-2003, הוא ביים וכיכב בסרט "שטח פתוח".
קוסטנר כיכב בסרטים "המגן" ו"מיסטר ברוקס", כאשר באחרון הוא שיחק רוצח סדרתי.
ב-2012 השתתף במיני סדרה "האטפילד ומקוי" של ערוץ ההיסטוריה.
הסדרה עוסקת בסכסוך האטפילד ומקוי, סכסוך המשפחות המפורסם ביותר בתולדות ארצות הברית, בו נרצחו לפחות 12 אנשים משתי המשפחות בשנים 1863–1891. קוסטנר גילם את ראש משפחת האטפילד, ויליאם אנדרסון הטפילד, לצדו של ביל פקסטון שגילם את ראש משפחת מקוי, רנדולף מקוי.
על תפקידו זה זכה קוסטנר בפרס אמי, בפרס גלובוס הזהב ובפרס גילדת שחקני המסך לשחקן ראשי במיני-סדרה או סרט.
בשנת 2016 שיחק בסרט הדרמה "מאחורי המספרים" שמבוסס על ספרה של מרגוט לי שטרלי, לצידן של השחקניות טראג'י פ.
הנסון, ג'אנל מונה ואוקטביה ספנסר.
בשנת 2017 שיחק בסרט הדרמה הביוגרפי של אהרן סורקין "המשחק הגדול", בתפקיד אביה של מולי, בגילומה של ג'סיקה צ'סטיין.
בשנת 2018 החל לככב בסדרת הטלוויזיה "ילוסטון" שהופקה על ידי רשת הטלוויזיה Paramount Network ויצרו אותה התסריטאי טיילור שרידן והמפיק ג'ון לינסון.
קוסטנר מגלם את ג'ון דאטון, פטריארך ממשפחת דאטון בעלת המיליונים ובעלת "חוות ילוסטון דאטון", החווה הכי גדולה בארצות הברית הממוקמת במונטנה.
קוסטנר גם נמנה עם מפיקי הסדרה.
עוד משחקים בה לוק גריימס, וס בנטלי וקול האוזר.
לקוסטנר שלושה ילדים מאשתו הראשונה סינדי סילבה שהיה נשוי לה בשנים 1978–1994. לו גם ילד ממערכת יחסים קצרה שקיים עם שדרנית הטלוויזיה ברידג'יט רוני.
ב-1996 חי במשותף עם אל מקפירסון.
בספטמבר 2004 נישא למעצבת תיקי היד כריסטין באומגרטנר הצעירה ממנו ב-20 שנה, ולהם שלושה ילדים משותפים.
במאי 2023 הודיעו הזוג על תהליך גרושין.
שנהסרטתפקידהערות 1982 לרדוף אחרי החלומות 1982 משמרת לילה 1982 פרנסס 1983 החברים של אלכס 1983 האבירים של סטייסי 1983 שולחן לחמישה 1983 עדות 1984 צללים בשחור 1985 פנדנגו 1985 גלגלי תהילה 1987 הבלתי משוחדים 1987 ללא מוצא 1988מעריצה צמודה 1989 שדה החלומות 1990 נקמהגם מפיק רוקד עם זאביםגם במאי ומפיק
זוכה פרס אוסקר לבימוי הטוב ביותר 1991 רובין הוד: נסיך הגנביםגם מפיק ג'י.
גם מפיק 2018–2023ילוסטוןג'ון דאטוןגם מפיק
קווין פטריק סמית' הוא שחקן, תסריטאי, במאי קולנוע וקומיקסאי אמריקאי.
סרטיו מתאפיינים בדיאלוגים ובראיית עולם ייחודיים, משלבים הומור גס, ופשוטים יחסית מבחינת רמת הפקתם הטכנית.
על פי רוב, הרקע לעלילתם הוא ניו ג'רזי, מדינת הולדתו של סמית, וניתן למצוא בהם אזכורים רבים לתרבות הפופ, עם דגש מיוחד לספרי קומיקס ומלחמת הכוכבים.
כשחקן, מזוהה בעיקר עם הדמות "בוב השקט" ("סיילנט בוב") מהצמד ג'יי ובוב השקט.
סמית' נולד וגדל ברד בנק, ניו ג'רזי שבארצות הברית, למשפחה קתולית, ויש לו אחות ואח מבוגרים ממנו.
האווירה התרבותית של ניו ג'רזי בה גדל השפיעה רבות על סרטיו.
כנער מתבגר הוא השתתף בסדנה לכתיבה יוצרת, ממנה נשר.
הוא נרשם גם לבית ספר לקולנוע של ונקובר, אך עזב גם את בית ספר זה לאחר חודשים ספורים והחל לעבוד כמוכר במינימרקט שהיה צמוד לחנות וידאו.
מתקופה זו שאב השראה לעלילה ולדמויות בסרטו הראשון "מוכרים בלבד".
לאחר שאספו $27,000 מהוריהם, הלוואות ומכירת אוסף ספרי הקומיקס של סמית', הוא וחברו מבית הספר לקולנוע של ונקובר, סקוט מוז'ייר החלו בהכנת הסרט "מוכרים בלבד" בשחור-לבן המספר על חוויותייהם של שני בטלנים בני 22 העובדים במינימרקט.
סמית' וחברו נעזרו בחברים ושחקנים מקומיים וצילמו בלילה באותה חנות שסמית' עבד בה במשך היום.
הסרט זכה במקום הראשון בפסטיבל סאנדנס ב-1994, קיבל מקום בפסטיבל קאן, וגרף עבור סמית' תקציב של 6,000,000 דולר מחברת יוניברסל להפקת סרטו השני.
ב-1995 יצא סרטו השני, "עכברי הקניון" שכשל בקופות בשבוע הראשון אך הפך לסרט פולחן עם השנים.
סמית' החליט לעזוב את חברות ההפקה הגדולות, ולחזור לעשות סרטים עצמאיים.
לסרטו השלישי, "לרדוף אחרי איימי" (1997) הוא גייס לתפקידים הראשיים את חבריו ג'ייסון לי, בן אפלק וג'ואי לורן אדמס (אשר הייתה זוגתו בתקופה זו).
הסרט זכה לביקורות חיוביות בשל שילוב של יותר אלמנטים דרמטיים מאשר בשני סרטיו הקודמים של סמית'.
כמו כן, הסרט זכה להכנסות קופתיות גבוהות במיוחד ביחס לתקציבו הנמוך שהושקע בו (כרבע מיליון דולר).
בסרטו הרביעי, "דוגמה", סמית' נוטש קלות את תרבות הפופ - ומציג סרט שנראה כמותח ביקורת על האמונה הקתולית.
הסרט, אשר יצא בשנת 1999, גרר תגובות חריפות מקתולים רבים, אשר כללו מכתבי נאצה ואיומי רצח כלפי סמית'.
את סרטו החמישי הקדיש סמית' למעריציו.
"ג'יי ובוב השקט מכים שנית" מ-2001 הוא מכתב אהבה למעריצים.
סרט שלם בו ג'יי ובוב השקט עוברים על פני כל ארצות הברית ונתקלים בשלל דמויות מסרטיו הקודמים, יחד עם דמויות חדשות ומחווה לסדרות אנימציה היסטוריות.
בסרטו השישי, "ג'רזי גירל" (2004) עזב סמית' את ג'יי ובוב.
אותו צמד שהופיע בכל חמשת סרטיו עד אז, והיווה חוליה מקשרת בין הסרטים, נעלם.
את ניו-ג'רזי, הוא לא עזב - הסרט מתרחש בעיירה בה גדל.
את סרטו השישי הקדיש באופן רשמי סמית' לאביו, דונלד שנפטר במהלך ההפקה.
למעריציו הוא כתב באתרו - "הסרט מוקדש גם לבת שלי, הארלי קווין (הארלי קווין היא אחת מהאויבות של באטמן) - בתקווה שיום אחד תגדל ותבין את מכתב האהבה שאבא כתב לה", הסרט, למרות כל החיבה שהוכנסה בו, כשל בקופות.
ב-21 ביולי 2006 יצא סרטו השביעי, "מוכרים בלבד 2", בו הוא חוזר לתאר את עלילותיהם של דנטה ורנדל, גיבורי "מוכרים בלבד", יחד עם ג'יי ובוב השקט.
הסרט זכה להערכה ולביקורות חיוביות יחסית, וכן להכנסות של 25 מיליון דולר - פי 5 מתקציבו.
ב-2007 ביים את פרק הפיילוט של הסדרה הקומית "ריפר" של ערוץ CW.
סרטו השמיני, "זאק ומירי עושים פורנו", יצא לאקרנים בארצות הברית ב-31 באוקטובר 2008. הסרט, קומדיה רומנטית, מספר על זוג חברים אפלטוניים שמחליטים לצלם ביחד סרט פורנו, בניסיון לחלץ את עצמם מהמצוקה הכלכלית אליה נקלעו.
בניגוד לסרטיו הקודמים סמית' החליט שלא להופיע בסרט.
ג'ייסון מיוז, שותפו של סמית' לצמד הקולנועי-בדיוני ג'יי ובוב השקט, מופיע בסרט באחד התפקידים הראשיים, אך הפעם לא בתפקיד ג'יי.
הסרט לא זכה להצלחה קופתית.
הסרט התשיעי שביים סימן את הפעם הראשונה שסמית' נשכר לעבודת בימוי עבור תסריט שלא הוא כתב.
הסרט "קופ אאוט", קומדיית המשטרה בכיכובם של ברוס וויליס וטרייסי מורגן, יצא בשנת 2010. תגובות המבקרים לסרט היו שליליות במיוחד, יותר מכל הסרטים האחרים שביים סמית' עד אז.
על אף הביקורות הקשות, זכה הסרט להצלחה יחסית בקופות וכן במכירות DVD.
בפברואר 2010 עלתה לכותרות תקרית מביכה בה סמית' הורד מטיסה פנימית בארצות הברית של חברת התעופה סאות'ווסט איירליינס עקב משקלו, על אף שהוכיח כי לא חרג ממגבלות הבטיחות והנוסעים שלצידו לא התנגדו לנוכחותו.
סמית' דאג לפרסם בעצמו את התקרית אותה כינה "שמן מכדי לטוס" ולגנות את חברת "סאות'ווסט".
אולם התקרית גם עודדה את סמית' להפחית ממשקלו בהדרגה.
בסרטו העשירי, "כנסיית הפחד", אשר כתב וביים, סמית' שילב לראשונה כבמאי את ז'אנר האימה.
הסרט צולם בתקציב צנוע של 4 מיליון דולר והוקרן בבכורה עולמית בפסטיבל סאנדנס 2011. לפני הבכורה הצהיר סמית' כי יקיים מכירה פומבית עבור הפצת הסרט, אולם במקום זאת הודיע בפסטיבל כי יפיץ את הסרט בעצמו ללא כל תמיכה מאולפנים הוליוודיים.
הודעה זו הייתה שנויה במחלוקת וסמית' קיבל ביקורת על אמינותו ושיקוליו.
סמית' החל להציג את הסרט במרץ 2011 בערים נבחרות בארצות הברית, עם כוונה להפיצו רשמית בבתי הקולנוע באוקטובר של אותה שנה.
לבסוף הסרט הוצג במספר מוגבל של בתי קולנוע בהקרנות חד-פעמיות (בין היתר על מנת שיהיה כשיר למועמדות לפרס אוסקר) ונרכש להפצה ב-DVD ובלו-ריי בלבד.
בסרט מככבים בין היתר מייקל פארקס, ג'ון גודמן ומליסה ליאו.
במהלך 2011 הודיע סמית' כי בכוונתו לביים סרט הוקי "Hit Somebody" בתור סרטו האחרון כבמאי.
לאחר מספר פרסומים שונים לגבי עתידו של הסרט (בין היתר על הכוונה לפצלו לשני חלקים ולאחר מכן להפיצו כסרט אחד באורך כשעתיים וחצי), בדצמבר 2012 הודיע סמית' כי התקשה מדי להשיג מימון לסרט זה והחליט להפכו למיני-סדרת טלוויזיה בת 6 חלקים.
בנוסף הודיע כי במקום זאת, סרטו האחרון המתוכנן יהיה "מוכרים בלבד 3", במידה והשחקן ג'ף אנדרסון ("רנדל") יסכים לשוב לתפקידו משני הסרטים הקודמים.
לבסוף סמית' החליט לביים לפני כן סרט אימה נוסף בשם "טאסק", בהשראת כתבה שקרא על איש שמשכיר חדר בביתו בחינם, בתמורה להסכמת הדייר להתלבש ולהתנהג כסוס ים במשך שעתיים ביום.
צילומי הסרט התקיימו במהלך נובמבר 2013, ועלה לאקרנים בספטמבר 2014. בסרט מככבים מייקל פארקס, ג'סטין לונג, היילי ג'ואל אוסמנט וג'וני דפ.
לאחר הפקת סרט זה סמית' חזר בו מכוונתו לפרוש מתעשיית הקולנוע.
באוגוסט 2014 החל סמית' בצילומי סרטו הבא, "Yoga Hosers", המהווה ספין אוף לסרט "טאסק", ובו סמית' משתף פעולה שוב עם השחקן ג'וני דפ.
בסרט מככבת בתו של דפ, לילי-רוז דפ, לצד בתו של סמית', הארלי קווין סמית'.
הסרט הוא החלק השני של מה שמכנה סמית' "טרילוגיית הצפון האמיתי", אשר חלקה השלישי המתוכנן הוא סרט בשם "Moose Jaws" ("מלתעות צבי").
הסרט "Yoga Hosers" יצא בספטמבר 2016 וקיבל ביקורות שליליות בעיקר.
ביולי 2014 נודע כי חברת "וויינסטין" אשר סייעה במימון רוב סרטיו של סמית', סירבה לממן את הפקת "מוכרים בלבד 3" והסכימה רק להפיץ את הסרט.
בספטמבר 2014 הודיע סמית' כי מצא מקור מימון להפקת הסרט ומאוחר יותר הודיע כי הצילומים מיועדים להתחיל בקיץ 2015. בפברואר 2017 הודיע סמית' כי הפקת הסרט בוטלה בעקבות פרישת אחד השחקנים הראשיים 3 חודשים לפני מועד תחילת הצילומים.
במרץ 2015 הודיע סמית' על סרט המשך מתוכנן ל"עכברי הקניון".
ביוני 2016 עדכן סמית' כי ההמשך ל"עכברי הקניון" יופק כסדרת טלוויזיה בת 10 פרקים, שתשודר ככל הנראה באחת מרשתות הכבלים האמריקאיות או שירותי הסטרימינג.
לאחר קשיים במימוש פרויקט זה וביטול הפקת "מוכרים בלבד 3", כתב סמית' תסריט המשך ל"ג'יי ובוב השקט מכים שנית".
הסרט "ג'יי ובוב השקט מכים שנית 2" ("Jay and Silent Bob Reboot") תוכנן תחילה להצטלם במהלך קיץ 2017. לאחר מספר דחיות, צילומי הסרט החלו בפברואר 2019 והוא יצא לאקרנים בחודש אוקטובר באותה שנה.
ב-2016 ביים את פרק 7 בעונה 3 של הסדרה "הפלאש", ובאותה שנה גם מספר פרקים בסדרה "סופרגירל" ופרק בסדרה "הגולדברגים".
כבמאי המעביר ביקורת על תרבות הפופ, סמית' מגיע לאוניברסיטאות ומכללות שונות בארצות הברית ועונה על שאלותיהם של קהל הסטודנטים.
בשנת 2002 סמית' הוציא DVD בו נכנסו מיטב השאלות והתשובות במבחר מכללות ואוניברסיטאות בארצות הברית הנקרא "An Evening With Kevin Smith" ("ערב עם קווין סמית'").
בנובמבר 2006 יצא DVD נוסף, בו נמצאות שאלות משני מיקומים: לונדון וטורונטו.
באוקטובר 2008 יצא DVD שלישי של שאלות ותשובות, שצולם בניו ג'רזי ביום הולדתו ה-37 של סמית' ונקרא "Sold Out: A Threevening with Kevin Smith".
ספיישל רביעי של שאלות ותשובות שודר תחילה כספיישל טלוויזיוני באוקטובר 2010 תחת השם "Kevin Smith: Too Fat for 40" ("שמן מדי לגיל 40"), המתייחס לתקרית "סאות'ווסט איירליינס" ולציון יום הולדתו ה-40. בספיישל בן השעתיים נתן סמית' הפעם תשובה על שאלה אחת בלבד מהקהל, אשר התרחבה לשלל סיפורים מחייו ומהקריירה.
הספיישל יצא גם הוא על גבי DVD באוקטובר 2011 בגרסתו המלאה (כשלוש שעות וחצי).
ספיישל חמישי של שאלות ותשובות, "Kevin Smith: Burn in Hell" ("הישרף בגיהנום"), שודר גם הוא בטלוויזיה בפברואר 2012.
חוץ מהספיישלים, בפברואר 2007 החל להגיש יחד עם סקוט מוז'ייר פודקאסט שבועי בשם "SModcast" (האותיות הראשונות "S" ו-"M" לפי שמות המשפחה של השניים מחליפות את האות "P" במילה "פודקאסט").
התוכניות היו ניתנות להורדה בחינם באתר של השניים, "Quick Stop Entertainment" (הקרוי על שם המכולת שכיכבה בסרט "מוכרים בלבד"), ומאוחר יותר הועברו לאתר הבית של הפודקאסט, SModcast.com, בו נוספו עם הזמן תוכניות שמע נוספות של סמית' וחבריו.
בחודש מאי 2011 החל האתר לשדר גם תוכניות בשידור חי, אשר ניתנות גם הן להורדה בחינם באתר לאחר שידורן.
סמית', כמאמין גדול במתן קרדיט - נותן הרבה קרדיט למקורות שלו.
כמעריץ גדול של סאגת מלחמת הכוכבים, סמית' מכניס לכל סרטיו מחוות קלות - בדיחות, ציטוטים, ואפילו את כוכבי הסרטים, מארק המיל וקארי פישר, שהתארחו בסרטו משנת 2001, ג'יי ובוב השקט מכים שנית.
כחובב קומיקס מושבע, הוא מכניס את עולם הקומיקס אל סרטיו.
החל מברודי ברוס (דמותו של ג'ייסון לי בסרט Mallrats), שהוא אספן קומיקס מושבע, דרך לרדוף אחרי איימי שדמויותיו הראשיות הם אמני קומיקס, ועד ג'יי ובוב השקט מכים שנית בו ג'יי ובוב הולכים לעצור סרט שמפיקים על הקומיקס לו הם היוו בסיס.
סמית' גם הופיע הופעות אורח בסרט דרדוויל בכיכובו של אפלק, המבוסס על דמות הקומיקס, ואף אמן הקומיקס הגדול סטן לי, שאחראי בין היתר על רצועות קומיקס כגון ספיידרמן ואקס-מן הופיע כדמות אורח בסרטו עכברי הקניון.
אפילו ספרים גדולים מקבלים אצל סמית' מקום של כבוד.
התפסן בשדה השיפון של ג'.ד.
סלינג'ר היווה מקור השראה לשמות הדמויות הראשיות בסרט לרדוף אחרי איימי.
בשבעה מסרטיו ("מוכרים בלבד", "עכברי הקניון", "לרדוף אחרי איימי", "דוגמה", "ג'יי ובוב השקט מכים שנית", "מוכרים בלבד 2" ו"ג'יי ובוב השקט מכים שנית 2") הוא מופיע בתפקיד בוב השקט.
הוא הופיע בתפקיד אורח כ"בוב השקט" בסרט צעקה 3. הדמות שלו היא סוחר סמים שמנמן ונמוך בעל שיער ארוך הלובש תמיד מעיל גדול וממעט לדבר.
הוא בולט בכך שהוא שונה בכל המאפיינים (מראה, דיבור, התנהגות) משותפו ג'יי (ג'ייסון מיוז).
קווין סמית הופיע בתפקיד קטן בסרט "מת לחיות 4" בתור דמות הנקראת וורלוק.
בשנת 2010 שיחק בתפקיד לארי הגדול במותחן "4.3.2.1" שכתב וביים נואל קלארק.
בנוסף לסרטים אותם ביים, סמית' הופיע בתפקידי אורח בסרטים וסדרות טלוויזיה שונות, בין השאר: "צעקה 3" (בו מופיעים ג'יי ובוב השקט), "דרדוויל", "חוק וסדר", "כן, מותק", "המפץ הגדול" ועוד.
סמית' כתב את העלילה למספר חוברות קומיקס.
הספרים בלאנטמן וכרוניק ו-Chasing Dogma היו יצירות קומיקס הקשורות לעולם הסרטים שיצר במיוחד לדמויות ג'יי ובוב השקט.
בשנת 2021 סמית' פיתח עבור נטפליקס את סדרת האנימציה "שליטי היקום: הגילוי" המהווה סדרת המשך לסדרה משנות השמונים, ומבוססת על סדרת צעצועים אשר מיוצרות על ידי חברת מאטל (Mattel) עם אותו שם.
בשנות התשעים סמית' ניהל מערכת יחסים עם השחקנית ג'ואי לורן אדמס, אותה גם ליהק לתפקיד ראשי בסרטו "לרדוף אחרי איימי".
השניים נפרדו ב-1997. זמן קצר לאחר מכן פגש את ג'ניפר שוולבאך, עת קיימה עמו ראיון בתור כתבת העיתון" USA Today".
השניים החלו במערכת יחסים ונישאו באפריל 1999, כאשר שוולבאך הייתה בהריון מתקדם.
ביוני באותה שנה נולדה בתם, הארלי קווין סמית'.
סמית' חונך כנוצרי קתולי, אך החל לפקפק בדתו בשנות ה-20 לחייו ולחקור אמונות ודתות שונות, מה שהוביל ליצירת סרטו "דוגמה".
ב-2014 בריאיון ל-BBC סיפר שהוא מאמין באלוהים כי ההוכחה לכך שהוא קיים היא בזכות כך שיש לו קריירה, אך ב-2015, הצהיר סמית' שעקב מותו של כלבו הוא נטש את האמונה.
סמית' העלה והוריד במשקלו מספר פעמים במשך השנים.
בפברואר 2018, לאחר הופעת סטנד-אפ בקליפורניה, סמית' לקה בהתקף לב ועבר ניתוח חירום, ממנו החלים.
בעקבות כך עבר לטבעונות בהמלצת ייעוץ תזונאי שקיבל ובהשפעת ביתו, הארלי קווין סמית', שגם היא טבעונית.
בעקבות השינוי בתזונה, הצליח להוריד ממשקלו 26 ק"ג תוך שמונה חודשים.
סמית' אף הפך לדובר בתשלום של "שומרי משקל" באמריקה, והשתתף בתשדיר לקידום טבעונות של עמותת Mercy For Animals, בו הצהיר שביתו "הצילה את החיים שלו".
קווין ספייסי פאולר הוא שחקן קולנוע, טלוויזיה ותיאטרון אמריקאי, זוכה שני פרסי אוסקר, פרס גלובוס הזהב ושני פרסי גילדת שחקני המסך, הידוע ביכולתו לגלם מנעד רחב של דמויות מורכבות.
ספייסי נולד בסאות' אורנג', ניו ג'רזי שבארצות הברית למשפחה נוצרית.
הוריו הם קתלין אן (לבית קנוטסון), מזכירה, ותומאס ג'פרי פוולר כתב טכני ויועץ נתונים.
משפחתו עברה ללוס אנג'לס שבקליפורניה בשנת 1963, כשהיה בן 4. ב-2017 אחיו הגדול רנדל פוולר (ממנו ספייסי מנוכר) טען כי אביהם, אותו תיאר כגזען "תומך נאציזם", היה מתעלל בהם פיזית ומינית, וכי ספייסי נסגר רגשית והפך "ערמומי וחכם מאוד" כדי להימנע מהצלפות.
בעידודו של חברו לכיתה ואל קילמר (לימים כוכב קולנוע בעצמו) עבר ספייסי לניו יורק ונרשם לבית הספר לדרמה "ג'וליארד" בשנת 1979.
ספייסי עזב את בית ספר לדרמה "ג'וליארד" לאחר שנתיים ויצר את הופעת הבכורה שלו בברודוויי בשנת 1982 במחזה של הנריק איבסן "רוחות".
בשנת 1986 הוא הופיע שוב בברודוויי בהצגתו של יוג'ין או'ניל, "Long Day's Journey Into Night".
עבודת הבמה של ספייסי איפשרה לו לעבוד בקרבת שחקנים מומחים ומוכרים כגון ליב אולמן וג'ק למון, שלימים יהיה כדמות אב בשביל ספייסי.
בשנת 1987 ביצע הופעת אורח בסדרת הדרמה המשטרתית "המשווה" (אנ') של רשת CBS.
בשנות ה-80 המאוחרות גילם תפקידי קולנוע קטנים.
ב-1991 זכה בפרס הטוני על תפקידו במחזה "אבודים ביונקרס".
פריצת דרכו באה בשנת 1992 כאשר זכה לשבחים על תפקידו בסרט "גלנגרי גלן רוס", המבוסס על מחזהו של דייוויד מאמט.
ספייסי זכה לתשומת לב נוספת מאוחר יותר ב-1995 כששיחק נבל מתוסבך: בסרט המתח המצליח "שבעה חטאים" שם שיחק רוצח סדרתי.
הסרט "החשוד המיידי" בו שיחק פושע חלקלק, זיכה אותו בקבלת פרס אוסקר לשחקן המשנה הטוב ביותר.
שנתיים מאוחר יותר, ספייסי שיחק בצד השני של החוק, בתפקיד חוקר משטרה, בסרט "סודות אל איי".
ספייסי זכה בפרס אוסקר שני על משחקו בסרט "אמריקן ביוטי" ב-1999, בו גילם את דמותו של אב מתוסבך הנמצא במשבר אמצע החיים.
באותה שנה גם קיבל כוכב בשדרת הכוכבים של הוליווד.
שנה מאוחר יותר הוא שיחק מורה בסרט "תעביר את זה הלאה".
הוא זכה לשבחים על משחקו בסרט "קיי-פקס" ב-2001, בו הוא משחק גבר בבית חולים לחולי נפש, הטוען שהוא חייזר.
בשנת 2003 שיחק בסרט "החיים של דייוויד גייל" לצד קייט וינסלט בתור פרופסור לפילוסופיה שמקדיש את חייו לביטול עונש מוות אך נידון לעונש מוות בעצמו.
משנת 2003 מכהן כמנהל האמנותי של תיאטרון אולד ויק בלונדון.
בשנת 2004 ביים ושיחק בסרט "מעבר לים".
בשנת 2008 הופיע בסרט "21", שבו גילם את מיקי רוזה, מנהיג החבורה שסביבה סובב הסרט.
בשנת 2010 הקים את "Kevin Spacey Foundation", קרן התומכת בקידום שחקנים, במאים, תסריטאים ומפיקים צעירים.
בשנת 2011 שיחק בסרט "איך להיפטר מהבוס" לצד ג'ניפר אניסטון וג'ייסון בייטמן, והוא השתתף גם בסרט ההמשך "איך להיפטר מהבוס 2" ב-2014.
בין שנת 2013 לשנת 2017 הופיע בתפקיד הראשי בסדרה "בית הקלפים" מבית היוצר של נטפליקס.
ספייסי זכה בפרס גלובוס הזהב ופעמיים בפרס גילדת שחקני המסך על תפקידו בסדרה.
הוא דיבב במשחק הווידאו "Call of Duty: Advanced Warfare", שיצא ב-2014, את ג'ונתן איירונס, בעל חברה לייצור נשק וטכנולוגיות עילית, המבקש ליצור איום על כוחה של ארצות הברית באמצעות צבא פרטי הנשלט על ידיו.
בשנת 2016 שיחק בסרט הקומי "מר תשע נשמות" לצידם של ג'ניפר גארנר, רובי אמל וכריסטופר ווקן.
בשנת 2017 שיחק בתפקיד ראשי בסרט הפשע המוזיקלי "בייבי דרייבר" בבימויו של אדגר רייט.
ספייסי מתגורר בלונדון שבבריטניה, ומחזיק בתים גם בניו יורק ולוס אנג'לס.
ב-30 באוקטובר 2017 ספייסי יצא מהארון כהומוסקסואל.
באוקטובר 2017 השחקן אנתוני ראפ האשים את ספייסי כי בשנת 1986 ניסה לפתות אותו כשהיה קטין בן 14. בתגובתו, טען ספייסי שאינו זוכר את המקרה אך התנצל על האירוע ויצא מהארון כהומוסקסואל.
תזמון יציאתו מהארון עורר ביקורת, בטענה שספייסי מנסה להסיט את תשומת הלב מהטענות על התקיפה המינית לגילוי זהותו המינית.
מספר ימים לאחר מכן נוספו לטענותיו של ראפ האשמות מצד גברים נוספים בתעשיית הבידור האמריקאית בגין הטרדות מצדו של ספייסי.
בתגובה לדברים ספייסי הודיע שהוא לוקח פסק זמן ממשחק כדי לעבור טיפול.
לאחר התגברות גל ההאשמות נגד ספייסי (אשר התווסף להאשמות דומות שפורסמו באותה תקופה נגד הארווי ויינסטין ובכירים נוספים בהוליווד), הודיעה חברת נטפליקס כי היא מסיימת את התקשרותה עמו ועוצרת את הפקת העונה השישית של סדרת הטלוויזיה "בית הקלפים" בה כיכב ספייסי בתפקיד ראשי.
סרט תיעודי שהיה בשלבי פוסט-הפקה נגנז.
גם מפיקי הסרט "כל הכסף שבעולם" בבימויו של רידלי סקוט, הודיעו כחודש לפני הפצתו כי כל הסצנות בהשתתפותו של ספייסי יצולמו מחדש עם כריסטופר פלאמר במקומו.
ב-24 בדצמבר 2018 פורסם שספייסי יועמד לדין.
באותו ערב, פרסם ספייסי סרטון, בו הוא משחק את דמותו בסדרת "בית הקלפים" ורומז על רצונו לשוב למסכים ולנקות את שמו.
ב-7 בינואר 2019 הוגש כתב אישום נגד ספייסי בגין תקיפה מינית של אנתוני ראפ.
ביולי 2019 נסגר התיק לאחר שהמתלונן סירב להעיד.
ב-22 בנובמבר 2021 בית המשפט בלוס אנג'לס חייב את קווין ספייסי בתשלום של כשלושים מיליון דולר פיצויים עבור ההפקה של הסדרה "בית הקלפים", בגין הנזקים שנגרמו לה לאחר שנאלצה לפטר את השחקן, לעכב את עלייתה של העונה השישית ולכתוב אותה מחדש, במטרה להשמיט את דמותו הראשית מהעלילה.
ב-26 ביולי 2023 בית המשפט בלונדון קבע כי ספייסי לא אשם בתשעה סעיפי אישום של תקיפה מינית נגד ארבעה גברים שונים.
קווין טוד סמית' היה שחקן קולנוע וטלוויזיה ניו זילנדי.
סמית' נולד באוקלנד, ניו זילנד.
אמו הייתה מטונגה, ואביו מקומי.
כשהיה בן 7 עברה משפחתו לעיר טימרו.
סמית' התעניין בדרמה, וב-1979, הצטרף למועדון הדרמה.
בתיכון הוא ניגן בלהקות רוק אנד רול.
הוא גם אהב לצייר ולשחק רוגבי, והוא קיווה להצטרף לקבוצת הרוגבי המפורסמת "All Blacks".
בגיל 17 עבר סמית' לקרייסטצ'רץ' ועבד בכמה עבודות שונות לפני שנרשם לאוניברסיטת קאנטרבורי.
בגיל 20, ב-1986 הוא התחתן עם חברתו מהתיכון, סו.
לזוג נולדו שלושה בנים: אוסקר, טיירון ווילארד.
הוא שיחק בסרטים וסדרות טלוויזיה רבות, אך התפקיד שהקנה לו פרסום כלל עולמי הוא דמותו של ארס - אל המלחמה המיתולוגי בסדרות "הרקולס: המסעות המופלאים" ו"זינה הנסיכה הלוחמת".
בשנת 1993 גילם את לורנס הייס בסרט הדרמה "תקנות נואשות" לצד קליף קרטיס ומייקל הרסט.
סמית' נהרג בתאונה טרגית בגיל 38, בשנת 2002 על סט הצילומים.
בעת שהשתתף בצילומי הסרט "חיילי הצדק 2" בבייג'ינג שבסין, נפל סמית' נפל מגובה רב, נפגע קשות בראשו, ונפטר לאחר יום.
קווין ארל פדרליין , הוא רקדן, דוגמן, שחקן וראפר אמריקני.
את עיקר פרסומו קיבל בעקבות נישואיו הקצרים לכוכבת הפופ בריטני ספירס.
בגיל 8 זכה לראשונה בתחרות ראפ בפלורידה.
בתקופה זו התגרשו הוריו והוא עבר עם אחיו ואמו לקרסון סיטי, נבדה.
בגיל 11, חזרו פדרליין ואחיו לבית אביו.
פדרליין לא סיים את בית הספר התיכון, אך השיג תעודת GED (בגרות) במסלול חיצוני.
את הקריירה שלו כרקדן החל כשהיה אחד מרקדני הרקע של אמנים כמו מייקל ג'קסון, ג'סטין טימברלייק, גוון סטפני ועוד.
ב-31 באוקטובר 2006, הוציא פדרליין את אלבומו הראשון כראפר, "Playing with Fire".
האלבום זכה לביקורות שליליות במיוחד ונכשל במכירות.
בנוסף הופיע פדרליין במספר הופעות אורח בסדרה "מגרש ביתי", ובהמשך הצטרף לסדרה באופן קבוע.
לפדרליין הייתה מערכת יחסים עם השחקנית שר ג'קסון.
בתם נולדה ב-31 ביולי 2002. פדרליין ובריטני ספירס החלו את מערכת היחסים ביניהם בזמן שג'קסון הייתה בהריון עם בנו השני של פדרליין.
בנו השני של פדרליין נולד ב-20 ביולי 2004.
ב-18 בספטמבר 2004 נישא פדרליין לבריטני ספירס.
ב-7 בנובמבר 2006 הגישה ספירס בקשה לגירושין, והחלו מאבקים משפטיים ביניהם על המשמורת על ילדיהם.
כיום מתגורר פדרליין בטרזנה, קליפורניה.
קווין למאר פינקני הוא כדורסלן אמריקאי המשחק בעמדות הסנטר והפאוור פורוורד ומתנשא לגובה של 2.08 מטרים.
במכללה שיחק פינקני באוניברסיטת נבדה ברינו וקלע בממוצע 18.1 נקודות למשחק.
לאחר שלא נבחר בדראפט, יצא לאירופה ושיחק בקלרמון הצרפתית ובטורוב זגוז'לץ הפולנית.
לאחר מכן חזר לארצות הברית וחתם בבייקרספילד ג'אם מליגת ה-NBDL.
בעונת שיחק במדי הסלטיקס 6 משחקים בהם קלע 5.2 נקודות למשחק.
לאחר מכן עבר לליגה האיטלקית ושיחק בקבוצת ביילה, בה קלע 12.8 למשחק.
בעונת שיחק בקאנטו האיטלקית והיה אחד משחקניה הבכירים של הקבוצה עם 14.2 נקודות ו-7.2 ריבאונדים ב-28.3 דקות משחק בממוצע.
בספטמבר 2009 חתם על חוזה לעונה אחת בקבוצת הפועל ירושלים הישראלית.
תחילת דרכו בירושלים הייתה מוצלחת, כששבעה משחקים מפתיחת העונה הוא עמד על 11.8 נקודות ו-7.2 ריבאונדים ונמנה עם השחקנים המצטיינים בליגה בחודשיים הראשונים של העונה.
עם זאת, בהמשך הידרדר משמעותית, בעיקר בשל מיעוט דקות המשחק שקיבל עקב יכולתו הטובה של ברנדון האנטר.
במחזורי הסיום של העונה הסדירה בליגה, הציגה הפועל ירושלים יכולת קבוצתית חלשה שבין היתר עלתה לה בהדחה מטורניר היורוקאפ, כאשר פינקני מציג במשחקים אלו יכולת חלשה במיוחד.
בעקבות רצון ראשי הקבוצה לגרום לזעזוע שיעורר את השחקנים ובעקבות יכולתו הירודה של פינקני, קיבל השחקן ב-11 באפריל 2010 הודעה כי הוא משוחרר מהקבוצה.
אחרי שהעביר עונות בוונצואלה, בטורקיה ובפיליפינים, פינקני שב לליגה הישראלית באמצע עונת 2016/17 כשחתם במכבי חיפה עד לתום העונה.
קונולי נולד בעיירה פאצ'וג (אנ'), שנמצאת כ-50 ק"מ מזרחית לעיר ניו יורק, וגדל בכפר הפרברי מדפורד (אנ'), ניו יורק.
אמו, איילין, היא ממוצא אירי.
יש לו אח גדול, טים, בלש במשטרת ניו יורק.
קונולי סיים את לימודיו בבית הספר התיכון פאצ'וג-מדפורד (אנ') ב-1992.
הוא החל את הקריירה שלו בגיל שש, כאשר הופיע בפרסומות טלוויזיה, בין היתר השתתף בקמפיין למותג העוגיית שוקולד צ'יפס צ'יפס אהוי (אנ').
בשנת 1990 לוהק לתפקידו הקולנועי הראשון, בתור צ'יקי בסרט "רוקי 5".
בשנת 1992, גילם את שון קלי בסרט "Alan & Naomi", המבוסס על הרומן באותו שם מאת מיירון ליבוי, באותה שנה אף הופיע בתור אחת הדמויות הראשיות בסיטקום "Great Scott!" של FOX שבוטלה לאחר עונה אחת.
הופעתו בתוכנית זו זיכתה אותו מאוחר יותר במועמדות ל"פרס האמן הצעיר", בתור שחקן המשנה הצעיר הטוב ביותר בסדרות טלוויזיה.
הוא אף גילם את בנו של דבני קולמן בסרט משנת 1993, "התפרנים מבברלי הילס".
קונולי המשיך והופיע בתפקידי אורח בסדרות טלוויזיה כמו "כנפיים", "Getting by" וסדרת הדרמה הרפואית "ER".
במהלך השנים 1995-96, כיכב קונולי בסרט "השזיף של דון", לצידם של טובי מגווייר ולאונרדו דיקפריו.
מאוחר יותר באותה השנה קיבל את תפקידו כראיין מאלוי בסיטקום "Unhappily Ever After".
תוכנית זו ציינה את הופעתו הראשונית של קונולי כבמאי, כאשר ביים חמישה פרקים בעונה הרביעית של הסדרה.
הפריצה הגדולה של קונולי באה ב-2004 בסדרה "הפמליה" של רשת HBO בה גילם את אחד התפקידים הראשיים.
ב-2007, ביים קונולי לראשונה סרט באורך מלא; "הגנן של גן-עדן", אשר הוקרן לראשונה באפריל 2007 בפסטיבל הסרטים טרייבקה.
בנוסף לעבודתו בתחום הטלוויזיוני, קונולי כיכב במספר סרטים מרכזיים, ביניהם "אנטואן פישר", "ג'ון קיו" ו"היומן".
באוגוסט 2007, לוהק בתור שחקן משנה בסרט "הוא פשוט לא בקטע שלך", אשר יצא לאקרנים ב-2009. קונולי לוהק, על פי הדיווחים, לסרט חדש בתור נגן הג'אז בני גודמן, לצידם של ניק קאנון, ברנדון רות' והראפר Ludacris.
הסרט, אשר מתרחש בשנות ה-30, יתמקד באחת הלהקות הבין-גזעיות הראשונות באותה התקופה.
באוקטובר 2008, נשכר קונולי כדי לביים את הקליפ הראשון שלו עבור הראפר דה גיים, באירוח ני-יו.
הקליפ נעשה עבור השיר "Camera Phone" הלקוח מאלבומו האחרון של The Game.
בשנת 2018 קונולי ביים את הסרט "גוטי: שלושה דורות" בכיכובו של ג'ון טרבולטה בתפקיד המאפיונר ג'ון גוטי.
קונולי נשכר לביים את הסרט אחר שמספר במאים, כולל בארי לוינסון, צורפו לפרויקט במהלך תהליך הפיתוח הממושך שלו.
הסרט היה לאסון קריטי ומסחרי, והוא אחד הסרטים הבודדים שזכו לדירוג של 0% באתר הביקורות Rotten Tomatoes.
בשנת 2019 החל לשחק בדמותו של ג'יימס הוק בעונה השנייה של סדרת הפשע "The Oath" בכיכובו של ראיין קוואנטן.
ב-15 ביולי 2020, קונולי הואשם בתקיפה מינית של עוזרת מעצב התלבושות גרייסי קוקס.
התקיפה לכאורה התרחשה בדצמבר 2005, במהלך מסיבת סיום צילומים של סרטו "הגיבור מגן עדן".
מאוחר יותר הכחיש קונולי את ההאשמה באמצעות דובר, ואמר כי המפגש היה בהסכמה.
קונולי היה במערכת יחסים עם אשת החברה ומפיקת הקולנוע הבריטית פרנצ'סקה דאטון מיולי 2017 עד יולי 2018.
ב-11 בינואר 2021, פורסם כי קונולי מצפה לילד ראשון עם בת זוגו בשנתיים האחרונות, השחקנית זולאי הנאו (אנ').
נולדה להם בת, קנדי קרוז, ב-7 ביוני 2021.
לארי אודונלתפקיד ראשי; 13 פרקים1993כנפייםסקוטי נלסוןפרק: "Joe Blows: Part 1"1994Getting Byספיידרפרק: "It Takes a Thief"CBS Schoolbreak Specialרוברט סנדרסוןפרק: "Kids Killing Kids"1995–1999Unhappily Ever Afterריאן מאלויתפקיד ראשי (5 עונות); 100 פרקים
גם ביים 5 פרקים (1997–1999)1996ABC Afterschool Specialקוויןפרק: "Educating Mom"1997Sub Downפאטי הולידייסרט טלוויזיה של USA Network2000Up, Up and Away מלקולםסרט טלוויזיה של ערוץ דיסני2001First Yearsג'ו4 פרקים2004–2011הפמליהאריק מרפי (אנ')תפקיד ראשי (8 עונות); 96 פרקים
מועמד פרס גלובוס הזהב לשחקן הטוב ביותר בסדרת קומדיה או סדרה מוזיקלית (2009)2007רובוט צ'יקןלאונרד בייקר / פסיכיאטרדיבוב; פרק: "More Blood, More Chocolate"2012The Unknownבמאי הפרק: "Prime Cut"201330 for 30במאי הפרק: "Big Shot"2014חברים הכי טובים (אנ')בובי לוץתפקיד ראשי; 13 פרקים2016פיץ'צ'רלי גרהאם5 פרקים2018סנאץ'במאי 3 פרקים2019The Oathג'יימס הוק2 פרקים
גם במאי 3 פרקים2025הכל הוגןדמיאן לורדפרק: "I Want Revenge"
קווין דניס קוראני הוא כדורגלן עבר ברזילאי-פנמי-גרמני ששיחק בעמדת החלוץ.
קוראני נחשב לאחד מטובי שחקני ההתקפה בבונדסליגה בעשור הראשון של המאה ה-21 ולאחד משחקניה הגדולים של שאלקה 04 בכל הזמנים.
קווין קוראני נולד בריו דה ז'ניירו שבברזיל לאב גרמני-הונגרי ואם פנמית.
בגיל שש החל לשחק בקבוצת הילדים של מועדון הכדורגל סראנו שבפטרופוליס ובשנת 1993 עבר ללאס פרומסאס הפנמית, בה שיחק עונה אחת במהלכה קיבל אזרחות פנמית.
בהמשך שיחק בספורטינג 89', עונה נוספת בלאס פרומסאס ועוד עונה בסראנו שלאחריה עבר לגרמניה והחל לשחק בקבוצת הנוער של אחד המועדונים הגרמנים הבכירים שטוטגרט, עימה זכה באליפות גרמניה עד גיל 17 בשנת 1999.
בשנת 2001 חתם על חוזהו הראשון בקריירה והחל לשחק בקבוצת המילואים של שטוטגרט, במדיה כבש עשרה שערים ב-33 משחקים.
עוד באותה שנה החל לשחק בקבוצת הבוגרת של שטוטגרט וכבר בעונתו השנייה בבונדסליגה, עונת הפך לשחקן הבולט בקבוצה ועם 15 שערים ב-32 משחקים דורג ראשון מבין הגרמנים ורביעי בדירוג הכללי בטבלת מלך השערים של הליגה.
הוא הצטיין במשחקו גם באירופה ועם ארבעה שערים בשמונה משחקים הוביל את שטוטגרט לזכייה בגביע האינטרטוטו ולשמינית גמר גביע אופ"א.
גם בעונה הבאה המשיך להפגין יכולת מרשימה ועם 11 שערי ליגה ושלושה שערים בליגת האלופות הוביל את קבוצתו למקום הרביעי ולשמינית הגמר בהתאמה.
בעונת , עונתו האחרונה בשטוטגרט, הוביל קוראני את הקבוצה למקום החמישי הליגה ולשלב 32 הגדולות של גביע אופ"א.
הוא כבש 18 שערים בכל המסגרות, מתוכם 13 שערי ליגה, נתון שהעניק לו שוב את תואר מלך השערים של שטוטגרט ואת המקום ה-10 בטבלת מלך שערי הבונסליגה.
בסך הכל סיים את ארבע עונותיו בשטוטגרט עם 56 שערים ב-130 משחקים בכל המסגרות.
בעונת חתם קוראני על חוזה לחמש שנים בשאלקה 04. הוא החל את דרכו בשאלקה בצורה חלשה וכבש שער אחד בלבד בשלב הבתים של ליגת האלופות, בו סיימה הקבוצה במקום השלישי ושובצה בשלב 32 הגדולות של גביע אופ"א.
גם בהמשך הדרך לא הרשים וכבש שני שערים בלבד בשמונת משחקיה של שאלקה בגביע אופ"א, בו הגיעה הקבוצה עד לשלב חצי הגמר, אך הודחה על ידי סביליה.
גם במשחקי הליגה הראשונים קוראני הפגין יכולת ירודה, אך בהמשך השתפר וסיים את עונתו הראשונה בשאלקה עם עשרה שערים ב-30 משחקי ליגה ובסך הכל 14 שערים ב-46 משחקים בכל המסגרות.
גם את עונת פתחו שאלקה וקוראני בצורה רעה כאשר הודחו כבר בסיבוב המוקדמות השלישי של גביע אופ"א לאחר הפסד 3-2 בסיום שני המשחקים נגד נאנסי.
אף על פי כן, בבונדסליגה הפגין קוראני יכולת מצוינת וחזר להציג את משחקו הפנטסטי מימיו בשטוטגרט.
עם 15 שערים ב-34 משחקי ליגה הוביל את קבוצתו להישג השיא שלה בכל הזמנים - המקום השני, כאשר היא ממוקמת שתי נקודות בלבד מקבוצתו לשעבר של קוראני, שטוטגרט שזכתה באליפות.
קוראני המשיך להוות גורם משמעותי בשאלקה גם בפתיחת עונת וכבש שניים מתוך חמשת שעריה היחידים של הקבוצה בשלב הבתים של ליגת האלופות, ממנו העפילה לאחר שסיימה במקום השני.
בשלב שמינית הגמר נגד פורטו כבש את השער היחיד של קבוצתו בניצחון 0-1 משחק הראשון ולאחר הפסד באותה התוצאה במשחק הגומלין ניצחה שאלקה 1-4 בדו-קרב בעיטות עונשין והעפילה לרבע הגמר, בו הודחה לאחר הפסד כפול לברצלונה.
גם בליגה הפגין יכולת טובה והוביל את שאלקה למקום השלישי, כאשר הוא כובש 15 שערים ומסיים כמבקיע השלישי בטיבו בליגה כשרק למריו גומז ולוקה טוני מספר שערים גדול משלו.
עונת הייתה העונה הגרועה ביותר של קוראני במדי שאלקה, הן מבחינה אישית ובעיקר מבחינה קבוצתית.
הוא אומנם כבש 16 שערים בכל המסגרות, מתוכם 13 בליגה (עשירי בדירוג מלך השערים), אך שאלקה הודחה שוב כבר בסיבוב המוקדמות השלישי של ליגת האלופות, לאחר שהפסידה 4-1 בסיכום שני המשחקים נגד אתלטיקו מדריד וסיימה במקום השמיני בלבד בבונסליגה, כאשר 19 נקודות מפרידות בינה לבין המקום הראשון.
בעונה הבאה, האחרונה שלו בשאלקה, הפגין קוראני יכולת שיא ועם 18 שערי ליגה הוביל את הקבוצה שוב למקום השני בבונסדליגה, מרחק חמש נקודות מהאלופה באיירן מינכן.
בגביע הגרמני כבש את השער היחיד בניצחון 0-1 על אוסנבריק ברבע הגמר, אך קבוצתו הודחה לאחר הפסד לאותה באיירן משער של אריין רובן בדקה ה-112 של ההארכה.
ב-9 במאי 2010 עזב קוראני את שאלקה לאחר חמש שנים וחתם בדינמו מוסקבה הרוסית.
בסך הכל כבש קוראני 87 שערים ב-206 משחקיו במדי שאלקה, נתון שמקנה לו את המקום השלישי בטבלת מלך השערים של הקבוצה בכל הזמנים.
קוראני הצליח בדינמו מוסקבה, ולאחר שלוש שנים בקבוצה, מונה כקפטן והוארך חוזהו בשנתיים נוספות.
בקיץ 2015 עזב קוראני את הקבוצה לאחר חמש עונות, בהן הבקיע חמישים שערי ליגה ב-123 הופעות.
בקיץ 2015 חתם קוראני בהופנהיים על חוזה לעונה אחת.
קוראני ערך 14 הופעות ולא הצליח להבקיע, ושוחרר מהקבוצה בתום העונה.
במרץ 2017, לאחר שלא מצא קבוצה במשך מספר חודשים, הודיע קוראני על פרישתו ממשחק פעיל.
על אף שיכל לשחק גם בנבחרות , ו, העדיף קוראני את נבחרת גרמניה ובשנת 2002 החל לשחק בנבחרת גרמניה עד גיל 21 ובשש הופעות במדיה כבש שני שערים.
בשנת 2003 זומן לראשונה לסגל הנבחרת הבוגרת וב-29 במרץ ערך את הופעת הבכורה שלו במשחק מוקדמות יורו 2004 נגד .
מספר חודשים לאחר מכן, בהופעתו השלישית בלבד כבש את שער הבכורה שלו במדי הנבחרת, כאשר הבקיע את השער השלישי בניצחון 0-3 על במשחק מוקדמות נוסף.
בהמשך הפך למבקיע הבולט בנבחרת והצטיין בעיקר במשחק הידידות נגד , מולה הבקיע שלושער בניצחון 1-3 ובתיקו 1-1 של גרמניה נגד ברזיל, בו הבקיע את שער השוויון של נבחרתו.
הוא הצטיין גם בגביע הקונפדרציות 2005, בו הוביל את גרמניה לחצי הגמר עם שני שערים בניצחון 3-4 על ובתיקו 2-2 נגד .
עם זאת, לאחר שהפגין יכולת חלשה בעונת לא נכלל בסגל הנבחרת למונדיאל 2006.
בפברואר 2007 שב לנבחרת לאחר היעדרות של 15 חודשים וכבר במשחקו הראשון מהחזרה כבר את השער הראשון בניצחון 1-3 על .
בהמשך שב להוביל את התקפת גרמניה וכבש צמד שערים בניצחון 1-2 על במוקדמות יורו 2008. מספר שבועות לאחר מכן כבש שער נוסף בניצחון 0-6 על וב-22 באוגוסט 2007, כבש את שער השוויון בניצחון 1-2 על , במה שלימים התברר כשערו האחרון של קוראני במי גרמניה.
ביורו 2008 היה קוראני חלק מההישג האדיר של גרמניה שהגיע עד לגמר הטורניר, אך בו הפסידה 1-0 ל, במשחק בו נכנס קוראני כמחליף במחצית השנייה, אך לא הצליח להשפיע על התוצאה הסופית.
ב-11 באוקטובר 2008 נותר קוראני מחוץ לסגל גרמניה למשחק נגד במסגרת מוקדמות מונדיאל 2010 ולאחר שבמחצית הראשונה צפה במשחק מהיציע, יחד עם שחקנים נוספים שלא נכללו בסגל, עזב את האצטדיון במחצית השנייה ולא שב למלון הנבחרת.
לאחר המקרה הודיע מאמן הנבחרת, יואכים לב כי הוא אינו מתכוון לזמן יותר את קוראני לסגל הנבחרת כל עוד הוא בתפקיד.
בסך הכל סיים קוראני את חמש שנותיו בנבחרת גרמניה עם 19 שערים ב-52 משחקים בינלאומיים.
קווין ססמן הוא שחקן קולנוע וטלוויזיה יהודי-אמריקאי, הידוע בין השאר בעקבות גילום הדמות וולטר בסדרה "בטי המכוערת" ובזכות הופעתו בתור סטיוארט בלום בסדרה "המפץ הגדול".
ססמן נולד וגדל בסטטן איילנד למשפחה יהודית בעלת 4 ילדים.
סיים את לימודי בתיכון ניו דורף.
לאחר מכן למד בקולג' של סטטן איילנד במשך שנה אחת ולאחר מכן העביר את לימודיו ב במנהטן.
מאוחר יותר למד אצל המורה למשחק אוטה האגן במשך ארבע שנים.
ססמן התחיל לשחק בפרסומות, כששיחק גיקים או חנונים במהלך בועת הדוט-קום עבור תאגידים כמו פדקס.
בשנת 1996 ביצע הופעת אורח בסדרה "חוק וסדר" בתור ג'ו.
בשנת 1999, הוא ערך את הופעת הבכורה שלו בסרטו של בארי לוינסון "ליברטי הייטס" בתור אלן ג'וזף צוקרמן.
בשנת 2000 שיחק בדרמה הקומית "כמעט מפורסמים" של הבמאי קמרון קרואו; שקיבל ארבע מועמדויות לפרס האוסקר.
שנה לאחר מכן, בשנת 2001 שיחק בסרט המדע-בדיוני "אינטליגנציה מלאכותית" שביים והפיק סטיבן ספילברג על פי רעיון של הבמאי סטנלי קובריק; הסרט צבר שלוש מועמדויות לפרס האוסקר באותה שנה.
בשנת 2002 השתתף בסרט הקומדיה "אין כמו אלבמה" בכיכובה של ריס וית'רספון; שם גילם ססמן את דמותו של בארי לוינשטיין.
בהמשך השנה השתתף במותחן "משנים כיוון", אודות עורך דין מצליח וצעיר בוול סטריט (בן אפלק) שמתנגש עם רכבו עם איש ביטוח בגיל העמידה (סמואל ל.
בשנת 2006 זוסמן עבר ללוס אנג'לס כאשר לוהק בתור אחת הדמויות הראשיות בסדרה זוכת הפרסים; "בטי" ברשת ABC (שמבוססת על הטלנובלה הקולומביאנית "אני בטי המכוערת"), שם הוא גילם את הדמות של וולטר.
בשנת 2009 הצטרף לקאסט העונה השנייה של סדרת הסיטקום "המפץ הגדול" ברשת CBS, שם גילם את דמותו של סטיוארט בלום; בעוד ססמן גילם דמות משנית, דמותו קודמה מהעונה השישית כחלק מקאסט השחקנים הראשי.
את דמות זו גילם עד לסיום הסדרה במאי 2019.
+שנהסרטתפקידהערות1999ליברטי הייטסאלן ג'וזף צוקרמן2000כמעט מפורסמיםלני2001קיץ אמריקני חם ורטובסטיבלנשק את ג'סיקה סטייןבחור עם מחשבוןאינטליגנציה מלאכותיתסופרנרד2002Pipe Dreamג'יימסThreadsסיזרמשנים כיווןטיילר כהןאין כמו אלבמהבארי לוינשטיין2004יומן האקסיותאירה2005היצ'נייל2006Funny Moneyדניס סלייטרIra & Abbyלניוהזוכה הוא...במאי פרסומות2008Heavy Pettingראסארוס עליהבחור עם מכנס קצרInsanitariumדייבלקרוא ולשרוףטוכמן מארס2009לקחת את וודסטוקסטן2010קילריםמאק בייליאלפא ואומגהשייקידיבוב2012Freeloaders בנדיקט "בני" ויקויקיס2nd Serveסקוט בלצ'ר
תפקיד ראשי (עונות 6–12); 84 פרקים2010המנטליסטפיל רדמונדפרק: "Rose-Colored Glasses"החבר'ה הטוביםסקייטר2 פרקיםבית חולים לילדיםדאפי ג'יראפיפרק: "Give a Painted Brother a Break"2012העשב של השכןטרי3 פרקים2015קיץ אמריקני חם ורטוב: היום הראשון במחנה (אנ')סטיב3 פרקים2022הנושרתמארק רוסלרמיני-סדרה2023שיעורים בכימיהוולטר5 פרקים
קווין קאמינגס היא ממציאה, אשת עסקים ושחקנית אמריקאית.
בהיותה בת 10 הייתה קאמינגס מועמדת פרס אוסקר לשחקנית המשנה הטובה ביותר ופרס גלובוס הזהב לשנת 1977 על תפקידה בקומדיה הרומנטית "דירה לשניים".
קאמינגס נולדה בלוס אנג'לס והחלה את דרכה כילדה בפרסומות.
התגלתה לראשונה ב-1977 בקומדיה הרומנטית של הרברט רוס וניל סיימון "דירה לשניים" בה הופיעה בתור לוסי הילדה הגסה של פאולה מקפיידן (מרשה מייסון) .
כשהיא בת 10 זכתה קאמינגס על הופעת הבכורה שלה במועמדויות לפרס אוסקר לשחקנית המשנה הטובה ביותר ופרס גלובוס הזהב.
התפרסמה לאחר מכן בסדרת הדרמה "משפחה" בתפקיד הנערה אנני קופר אותה מאמצת משפחת לורנס.
בשנות ה-80 החליפה קאמינגס את מקצועה לסוכנת שחקנים ופרשה ממשחק באופן סופי בשנות ה-90 בשל מאיסתה בחוסר פרטיות .
לקאמינגס ילדה אחת שנולדה בשנת 2000 עם חברה, דון דיפייטרו.
לאחר שילדה את בתה המציאה את מכשיר ההיפהאגר המאפשר לסחוב תינוקות ממקום למקום, בעקבות ההצלחה והביקוש שנוצרו פתחה קאמינגס חברה למוצר בבעלותה.
בשנת 2005 פתחה בלוג מצליח שעוסק בנקודת מבטה כאם וכאשת קריירה.
קווין קונרוי היה שחקן תיאטרון, קולנוע ומדבב אמריקני, שידוע בזכות דיבובו של באטמן בסדרת האנימציה באטמן: איש העטלף, בסרטי האנימציה ובמשחקי המחשב הרבים שנעשו על הדמות.
קונרוי נהפך למדבב המזוהה ביותר עם באטמן.
קונרוי נולד כבן הזקונים מבין ארבעה ילדים והעביר את ילדותו בניו יורק ובקונטיקט.
הוריו התגרשו כאשר היה בן 15 בשל האלכוהוליזם של אביו.
קונרוי, שנאלץ להתגורר אצל חברים, סיים את בית הספר התיכון מוקדם, הצטיין במחזות בית ספרו התיכון ולאור זאת נרשם בגיל 17 לבית הספר ג'וליארד, בו למד עם מלגה וממנו סיים עם תואר בדרמה ב-1978. בתקופת לימודיו שכר דירה עם חברו לקבוצה, רובין ויליאמס.
לאחר שנים שבהן היה שחקן תיאטרון והופיע במספר סדרות טלוויזיה ופרסומות ניגש ב-1991 לאודישן לתפקיד באטמן ב"באטמן: איש העטלף" וזכה בו מבין 500 שחקנים שהתמודדו עליו.
כמו מייקל קיטון ששיחק את באטמן בסרטיו של טים ברטון, גם קונרוי השתמש בקול כפול: קול מחוספס ואפל עבור באטמן וקול קליל יותר עבור ברוס ויין.
קונרוי זכה לשבחים רבים על דיבובו מלא הרגש של באטמן, והמשיך לדבב אותו גם בסדרות ההמשך "ההרפתקאות החדשות של באטמן ורובין", "באטמן: הדור הבא", "ליגת הצדק - סדרת האנימציה" ו"ליגת הצדק ללא גבולות".
הוא דיבב את באטמן גם בסרטי אנימציה שונים ובמשחקי מחשב רבים, בהם סדרת "באטמן: ארקהם" שזכתה לשבחים רבים.
קונרוי דיבב את באטמן במשך 30 שנה ונחשב למדבב המזוהה ביותר עם הדמות ולמי שהגדיר את הקול של באטמן.
לאחר פיגועי 11 בספטמבר קונרוי התנדב לבשל בשביל כוחות הביטחון.
לבקשת אחד מן הטבחים, קרא קונרוי מהמטבח אל פינת האוכל ב"קול באטמן" שלו, תוך שהוא מדקלם את השורה האיקונית מבאטמן: איש העטלף.
זה התקבל בקריאות עידוד ומחיאות כפיים של אנשי שירות החירום, שרבים מהם היו מעריצים של הסדרה במהלך שידורה בשנות ה-90. קונרוי התוודה על כך שהוא מובך ומוחמא עמוקות מהתגובה
מארק המיל, שדיבב את הג'וקר לצידו של קונרוי ביצירות רבות (לרבות ב"באטמן: איש העטלף"), אמר: "כאשר הציעו לי להצטרף לפרויקט [דיבוב], שאלתי אם קווין משתתף, ואם הם אמרו שכן, אז עניתי שאני בפנים".
לאחר פטירתו של קונרוי המיל אמר שהוא "סיים לדבב את הג'וקר", תוך שהוא מצטט את הדמות "בלי באטמן, לפשע אין שורת מחץ "
בשנת 2017 נחשף בכתבה לגביו כי קונרוי יצא מהארון מבלי שצוטט בנדון.
הוא עצמו התייחס לכך בקולו בשנת 2021 לאחר שלא התייחס לנטען עד אז.
בשנת 2022 חשף שהוא מתמודד עם מחלת הסרטן וב-10 בנובמבר של אותה השנה הלך לעולמו בגיל 66 עקב סרטן המעי הגס שגבר עליו.
ראיון משנת 2016 ל"ניו יורק טיימס" המקדם את העיבוד המצויר ל-באטמן: הבדיחה ההורגת, קונרוי חשף שהוא הומוסקסואל.
כחלק מאנתולוגיית הגאווה של DC קומיקס 2022, קונרוי כתב את "למצוא את באטמן", סיפור שסיפר את חייו וחוויותיו כהומו..קונרוי עשה מאמץ להסתיר את ההומוסקסואליות שלו לאורך רוב הקריירה שלו.
הוא דיבר ב"למצוא את באטמן" על האפליה שעמד בפניו ברגע שמשתפי פעולה ומעסיקים פוטנציאליים גילו על ההומוסקסואליות שלו.
קונרוי אמר כי במספר הזדמנויות הוא הוצא משיקול דעת לעבודות משחק בשל נטייתו המינית.
בבחירות לנשיאות ארצות הברית 2016, קונרוי תמך בהילרי קלינטון ותיאר את דונלד טראמפ כ"ליצן, קסנופוב נרקיסיסטי, שמתעניין רק בעצמו".
הוא היה נשוי לבעלו, ווהן סי וויליאמס בזמן מותו יש לו אח ואחות.
עולם אחר (1980, בתפקיד ג'רי גרוב)
מקס פיין 2 (2003, משחק מחשב, בתפקיד לורד ג'ק/המנקה/קומנדו)
יוגה הוזרז (2016, בתפקיד באטמן-קנדי)
הרפתקאות באטמן ורובין (1994, משחק מחשב)
הרפתקאותיו החדשות של באטמן (1997–1999)
באטמן: עלייתו של סין טזו (2003, משחק מחשב)
הבאטמן (2006, הופעת אורח כג'ון גרייסון בפרק A Matter of Family)
באטמן ארקהם אסיילום (2009, משחק מחשב)
באטמן: ארקהם סיטי (2011, משחק וידאו)
ליגת הצדק: פרדוקס פלאשפוינט (2013)
באטמן: מתקפה על ארקהם (2014)
ליגת הצדק מול חמשת הקטלנים (2019, סרט אנימציה קולנועי)
יחידת המתאבדים: לחסל את ליגת הצדק (2024, משחק וידאו - יצא לאחר מותו)
קווין אליוט פולאק הוא שחקן, חקיין, במאי קולנוע וקומיקאי יהודי-אמריקאי.
מוכר בזכות תפקידיו בסרטים "החשוד המיידי", "בן ערובה", "סוף העולם", "בחורים טובים", "הפריצה ללאס וגאס", "ללכת על הכול 2", "קופ אאוט" ו"קזינו".
פולאק נולד בסן פרנסיסקו שבארצות הברית למשפחה יהודית.
בנם של איליין הארלו ורוברט פולאק.
החל את דרכו בתחום הבידור בגיל צעיר עם מופעי סטנדאפ.
פולאק החל את דרכו כשחקן בשנת 1988 בפנטזיה של רון הווארד "ווילו והנסיכה" בתפקיד הבראון רול.
בתחילת שנות ה-90 החל לצבור פופולריות בזכות הופעות בדרמות ההוליוודיות "בחורים טובים" של רוב ריינר בתפקיד לוטננט סם וויינברג עוזרו של הפרקליט הצבאי דניאל קאפי (טום קרוז) "אוולון" של בארי לוינסון, בקומדיות "עולמו של וויין 2","זקנים חסרי מנוח", "משתגעים על אהבה" ובמותחן הפשע "ריקושט" לצידו של דנזל וושינגטון.
ב-1995 שיחק פולאק במותחן הפסיכולוגי עטור השבחים של בריאן סינגר "החשוד המיידי" בתור טוד הוקני מרשימת החשודים ברצח.
באותה שנה הופיע פולאק גם בדרמת הפשע של מרטין סקורסזה "קזינו" ובקומדיה "בייקון קנדי".
ב-1998 זכה פולאק לביקורות טובות על תפקידו בסדרת הדוקו דרמה של רשת HBO בהפקת טום הנקס "מכדור הארץ לירח".
בסדרה הוא הופיע בתור ג'וזף פרנסיס שיאה, ראש צוות תוכנית החלל של מעבורת תוכנית אפולו.
ב-1999 הופיע פולאק במותחן הפעולה "סוף העולם" בתפקיד הבלש בובי שיקגו שותפו של השוטר ג'ריקו קיין (ארנולד שוורצנגר) ובקומדיה "יש לה את זה" בתפקיד ויין, אביה של הסטודנטית לני בוגס.
בשנת 2000 שיחק פולאק בקומדיית הפשע "ללכת על הכול" בתור המאפיונר יאני גוגולאק.
ב-2001 הופיע בסרט הפשע הפריצה ללאס וגאס בתפקיד המארשל דמיטרי ובקומדיה "ד"ר דוליטל 2" בתפקיד ריילי.
ב-2004 הופיע פולאק לצידו של ברוס וויליס בקומדיה "ללכת על הכול 2" בתפקיד מנהיג כנופיית המאפיה ההונגרית לאזלו גוגולאק.
ב-2005 שיחק פולאק בתפקיד ראשי לצידו של וויליס במותחן "בן ערובה" בתור וולטר סמית' הנלקח כבן ערובה עם ילדיו.
פולאק נהנה מפופולריות מסוימת בזכות תפקידיו בטלוויזיה, בסדרת הדרמה "הכריש" בתור הפרקליט ליאו קוטלר ובמיני סדרה המדע בדיונית "החדר האבוד" בתור אספן החומרים קרל קראוצפלד.
ב-2010 שיחק פולאק בקומדיית הפעולה של קווין סמית' "קופ אאוט" בתפקיד האנסקר.
בשנת 2016 ביים פולאק את הסרט "פריחה מאוחרת" שצולם חלקו בבולגריה, וכיכבו בו בריטני סנואו, מריה בלו וג'יי קיי סימונס.
בשנת 2017 שיחק בעונה השנייה של הסדרה "דברים טובים יותר" בכיכובה של פמלה אדלון.
ב-2019 שב לגלם את אותה דמות בתפקיד אורח.
פולאק היה נשוי לקומיקאית והשחקנית לוסי ווב משנת 1995 עד לגירושין בשנת 2008.
קווין פייגי הוא מפיק קולנוע וטלוויזיה אמריקאי, המשמש כנשיא אולפני מארוול מאז שנת 2007. הסרטים שבהפקתו הפכו לשוברי קופות, עם הכנסות של למעלה מ-26 מיליארד דולרים.
פייגי חבר בגילדת התסריטאים של אמריקה, ובשנת 2019 היה מועמד לראשונה לפרס אוסקר על הפקת סרט גיבורי-העל הראשון שקיבל מועמדות לפרס הנכסף, "הפנתר השחור", שגם זכה בשלושה פרסי אוסקר (עיצוב הפקה, עיצוב תלבושות ופסקול).
באוקטובר 2019 נבחר לשמש כיו"ר צוות הקריאייטיב של מארוול אנטרטיינמנט.
ביולי של אותה שנה, הסרט בהפקתו "הנוקמים: סוף המשחק" הפך לסרט המכניס ביותר בכל הזמנים, עד להפצה המחודשת של "אווטאר", אז חזר הסרט למקום הראשון ברשימה.
פייגי נולד בבוסטון, מסצ'וסטס שבארצות הברית, וגדל בווסטפילד, ניו ג'רזי, למשפחה נוצרית ממוצא גרמני ואנגלי.
הוא השלים השכלתו בבית הספר לאמנויות הקולנוע שבאוניברסיטת דרום קליפורניה, האלמה מאטר של הבמאים המועדפים עליו - ג'ורג' לוקאס, רון הווארד ורוברט זמקיס.
היה לעוזרה של המפיקה בפועל לורן שולר דונר ועבד כעוזר הפקה על הסרטים "וולקנו" (1997) ו"יש לך הודעה" (1998) עד אשר נשכר בידי אולפני מארוול לשמש כתסריטאי בשנת 2000.
בסרט "אקס-מן" הראשון, דונר הפכה את פייגי למפיק שותף עקב בקיאותו ביקום מארוול.
עבודתו הרשימה את המפיק אבי ארד, ששכר אותו לשמש כסגנו באולפני מארוול באותה שנה.
לאחר שורה של סרטי גיבורי-על בהם שימש כמפיק שותף ("דרדוויל", "אקס-מן 2", "אלקטרה") ומפיק בפועל ("הענק", "המעניש", "ספיידרמן 2", "ארבעת המופלאים", "אקס-מן 3: המפלט האחרון", "ספיידרמן 3" ו"ארבעת המופלאים: עלייתו של הגולש הכסוף"), הוא מונה במרץ 2007 לנשיא חטיבת ההפקות של אולפני מארוול.
קווין פייגי מהווה דמות מפתח ביצירת היקום הקולנועי של מארוול.
בפברואר 2013, פייגי קיבל את פרס איש הקולנוע של השנה בידי גילדת יחצ"ני ה-ICG, ויו"ר הוועדה הנרי בולינג'ר ציין על כך כי "במהלכו של עשור, הבנתו והערכתו של פייגי ליחצ"נות וקידום מכירות כחלק מהצלחתו של סרט קולנוע הוביל לשורה של עיבודים קולנועיים שוברי קופות מדפי הקומיקס של מארוול קומיקס".
על עבודתו בסרט "הפנתר השחור", פייגי קיבל מועמדויות לפרס אוסקר, פרס גלובוס הזהב ופרס גילדת התסריטאים.
בשנת 2019, גילדת התסריטאים של אמריקה העניקה לפייגי את פרס ההישגים בתחום הקולנוע על-שם דייוויד או.
באוקטובר של אותה שנה - בנוסף על תפקידו כנשיא אולפני מארוול - פייגי נבחר כיו"ר הצוות הקריאיטייבי במארוול קומיקס ובחטיבות הטלוויזיה והאנימציה של החברה.
נשוי לקייטלין, אחות לב-חזה במקצועה, ולהם בת ובן.
שנה סרט תפקיד הערות 2012-2009 איירון מן: הרפתקאות משוריינות מפיק בפועל 52 פרקים 2009 וולברין והאקס-מן 26 פרקים 2016-2015 הסוכנת קרטר 18 פרקים 2020 משפחת סימפסון דיבוב הפרק "בארט הבחור הרע", קולו של צ'ינוס.
2021 וונדה-ויז'ן מפיק בפועל 9 פרקים הפלקון וחייל החורף 6 פרקים הוקאיי 6 פרקים2021 - 2023 לוקי 6 פרקים מה אם...?
שנה סרט תפקיד הערות 2011 היועץ מפיק דבר מצחיק קרה בדרך לפטיש של תור 2012 חפץ 47 2013 הסוכנת קרטר 2014 הללו את המלך 2016 הצוות של תור הפקה משותפת עם טאיקה ואיטיטי ובראד וינדרבאום 2017 הצוות של תור: חלק שני 2018 הצוות של דריל
קווין קאמפל הוא כדורגלן סלובני יליד גרמניה המשחק בעמדת הקשר.
נולד בזולינגן אשר בגרמניה, הוריו עברו לגרמניה ממריבור שבסלובניה.
יש לו אזרחות כפולה, גם של גרמניה וגם של סלובניה, הוא היה יכול לשחק עבור נבחרת גרמניה אך בחר לשחק עבור נבחרת סלובניה מאחר שהמוצא של הוריו הוא סלובני.
קאמפל החל את הקריירה שלו בבאייר לברקוזן, שיחק בקבוצת הנוער של המועדון וגם בקבוצה השנייה, אחרי כמה שנים בלברקוזן חתם קאמפל בגרויטר פירט ששיחקה באותה העת בליגה השנייה בגרמניה על חוזה שכלל השאלה לעונה אחת.
אחרי חצי שנה חזר קאמפל ללברקוזן ושיחק בקבוצה הבוגרת משחק אחד במסגרת הליגה האירופית מול מטאליסט חרקוב.
בקיץ 2011 חתם באוסנבריק מהליגה השלישית, אחרי עונה מוצלחת בקבוצה מהליגה השלישית חתם באאלן מהליגה השנייה תמורת 250,000 יורו, במדיה הוא שיחק ארבעה משחקים בלבד בהם כבש שני שערים, כמות שהרשימה את אלופת אוסטריה העשירה רד בול זלצבורג שרכשה אותו תמורת שלושה מיליון יורו.
בזלצבורג כבש עשרים ותשעה שערים במאה וארבעה משחקים.
ב-22 בדצמבר 2014 חתם בבורוסיה דורטמונד על חוזה לחמש שנים תמורת סכום שמוערך ב-12 מיליון יורו, אך לא הצליח להותיר את חותמו בקבוצה.
ב-28 באוגוסט 2015 חתם על חוזה לחמש שנים בבאייר לברקוזן.